  Майя Бывальцева Удмуртиын вордскем гимнаст Давид Белявский Россилэн сборноезлы Рио-де-Жанейроын (Бразилия) Оимпи шудонъёсын азвесь медаль утыны юрттӥз. Со командаослэн первенствоязы ӵошатсконъёсты йылпумъяз. Эркын упражнениосын Китайысь сборнойлэсь медалез нуиз. «Шӧдонэ ӧй вал. Но медаль басьтэме туж потэ вал. Берло ньыль аръёсме сое басьтон понна сётӥ. Озьыен, ми таӵе вормонозь ужамы, ваньмыз пӧрмиз. Ми туж шумпотӥськомы», — вераз со «Российская газета» изданилы. Нялтас вераса, Россилэн сборноезлэн укмыс азвесь медальёсыз ни. Табере Удмуртиын вордскем гимнастэз личной многоборье возьма. Ӵошатсконъёс 10-тӥ гудырикошконэ ортчозы. Тодэ вайытом, Давид Белявский вордскиз 1992-тӥ арын 23-тӥ тулыспалэ Воткаын (Удмуртия). Командаослэн первенствоязы Европалэн вице-чемпионэз. Личной многоборьеын Европалэн чемпоинэз. Бурысъёс вылын ӵошатсконын Европалэн чемпионатаз бронза медаль утӥз. Со Екатеринбургысь «Локомотив» нылпи спортшколаын дышетскиз. 2016-тӥ арын «Самый элегантный гимнаст Европы» ним басьтӥз. Сыӵе данъет вылтус понна уг сётӥськы, дунъяло ӵошатсконъёс дыръя упражнениосты чебер быдэсъямез. Тегъёс: Спорт Олимпиада ДавидБелявский Бразилия Рио-де-Жанейро  